laion/Wikipedia-Exotic huggingface dataset:
Maria Piłsudska

Maria Piłsudska (sündinud Maria Koplewska, esimesest abielust Maria Juszkiewiczowa; 1865 Vilnius – 17. august 1921 Kraków) oli poola õpetaja, Poola Sotsialistliku Partei aktivist ning riigijuht Józef Piłsudski esimene abikaasa (riigijuhi abikaasana 14. novembrist 1918 kuni 17. augustini 1921). Maria vanemad olid Ludmiła Chomicz ja väikeaadlik Konstanty Koplewski. Ta lõpetas Peterburi naisülikooli, nn Bestuževi kooli, ning töötas seejärel õpetajana. Ta oli Poola esseerliku partei I Proletariat liige. 1885. aastal Maria Koplewska vangistati (vangistuskoha kohta andmed puuduvad), hiljem oli taas tegev parteis ning organiseeris selle trükikoja tegevust Łódźis. 1900. aastal ta arreteeriti taas ja vangistati 11 kuuks Varssavi kindluse X paviljoni.. Parteitöös oli tollase perekonnanimega Maria Juszkiewiczowa varjunimi Ilus Daam (Piękną Damą) või Ilus Proua (Piękną Panią). Maria soosingut taotles ka temasse armunud Roman Dmowski, Poola natsionaaldemokraatliku liikumise rajaja ja Piłsudski peamine poliitiline rivaal. Natsionaaldemokraatliku poliitiku Jędrzej Giertychi väitel oli Dmowskil Mariaga suhe. Rivaalitsemise võitis siiski Piłsudski, mis võis olla üks põhjus konkurentide vahel elu lõpuni kestnud vaenuks. Esimesest abielust, mis lõppes lahutusega, oli Marial tütar Wanda (1889–1908). Piłsudski abiellus Mariaga 15. juulil 1899 Paproć Duża luteri kirikus (mistõttu pidi Józef Piłsudski hakkama luterlaseks). Ametlikult jäid nad abiellu Maria surmani, kuid tegelikult elas Józef 1907. aastast koos Aleksandra Piłsudskaga (neiupõlvenimega Aleksandra Szczerbińska). Maria Piłsudska on maetud Rasų kalmistule Vilniuses (poola keeles cmentarz Na Rossie w Wilnie). Iseseisvusrist (Krzyż Niepodległości; 1930, postuumselt) Andrzej Garlicki, Romansy i awansy, Polityka Rochelle Goldberg Ruthchild: Equality and Revolution: Women's Rights in the Russian Empire, 1905–1917. University of Pittsburgh Press: 2010. ISBN 9780822960669 Stefan Król, Cytadela Warszawska, Książka i Wiedza, Warszawa 1978, s. 190. Andrzej Garlicki: Józef Piłsudski: 1867–1935. Warszawa: "Czytelnik", 1988, s. 63–64. ISBN 8307017157. M.P. 1930 nr 300 poz. 423
Põltsamaa valla lipp

Põltsamaa valla lipp on Jõgeva maakonnas asunud endise Eesti haldusüksuse Põltsamaa valla lipp. Lipp on kinnitatud 18. augustil 1998. Põltsamaa valla lipp on ristkülikukujuline vapilipp. Rohelise kanga keskel on kujutatud leiba, mille tagant tõusevad kolm viljapead ning kangas on ääristatud neljast küljest kaheksateistkümne ristikulehega. Leib, viljapead ja ristikulehed on kuldsed. Lipu normaalmõõtmed on 105×165 cm ning laiuse ja pikkuse suhe 7:11. Põltsamaa (põld see maa) ümbruses asuvad Eesti ühed viljakamad põllumaad ning sellest on tuletatud ka lipp. Kolm kuldset viljapead sümboliseerivad viljakaid põlde ning stiliseeritud leib põldudega seotud eestlaste peatoitu läbi aegade. Üldiselt on lipukujutis sümboliks põllumeeste traditsioonilisele maalähedasele eluviisile ja austusväärsele tööle, mis on siinmail olnud peamine jõukuseallikas. Viimasest on omakorda võrsunud ümbruskonna elanike üldtuntud haridus- ja kultuurilembus. Lipu ääriseks olevad kuldsed ristikulehed viitavad teisele peamisele põllumajandusharule – loomakasvatusele. Ristikulehed sümboliseerivad ka riste, mis on maailmas kõige levinum kristluse sümbol. Kanga roheline värvus on looduse, elu igavese uuenemise ja nooruse võrdkuju. Kuldne on küpse vilja, rikkuse ja auväärsuse sümbol. Põltsamaa valla vapp Põltsamaa valla sümboolika Riigikantselei kodulehel
Tapamaja tänav

Tapamaja tänav on tänav Narva Sutthoffi linnaosas. Algab Väike-Rakvere tänava nurgalt ja lõpeb Puškini tänavaga ristudes. Tänava pikkus on 260 m. 1900. ja 1905. aasta linnaplaanidel oli vene keeles Бойная улица (1912. aasta linnaplaanil Tapamaja uulits ehk Tapamaja tänav) täiesti teises kohas, Narva eeslinna idaosas. Selle piiriks oli läänes Surnuaia tänava (vene keeles Кладбищенская улица; 1905. ja 1912. aasta linnaplaanidel Sergei tänav, vene keeles Сергиевская улица) ja Laewa uulitsa ehk Laeva tänava (vene keeles Корабельная улица) ristmik ning idas Narova tänav (vene keeles Наровская улица; 1912. aasta linnaplaanil Jõe tänav). Hiljem sai see tänav Õhu tänava osaks. 1912. aasta linnaplaanil oli ka Uus-Tapamaja uulits ehk Uus-Tapamaja tänav, mis algas Rakvere tänavalt ja kulges põhja poole. 1929. ja 1940. aasta linnaplaanidel oli selle tänava nimi Tapamaja tänav ja see viis linna tapamaja juurde, mille järgi sai tänav oma nime. Teise maailmasõja ajal tapamaja hävis. Samasse kohta rajati Narva lihakombinaat, mis liideti 1963. aastal Rakvere lihakombinaadiga ja 1990. aastatel suleti. Praegu on samas kohas Väike-Rakvere tänav, mis kulgeb Rakvere tänavalt põhja poole umbes 100 m ja pöörab ida poole, aga põhja pool jätkub Tapamaja tänavana. EFA. Narva linna tapamaja varemed
Ludwigshafen

Ludwigshafen on linn Saksamaal Rheinland-Pfalzi liidumaal. Asub Reini vasakul kaldal, Mannheimi naabruses. Tänapäeva linna kohale rajas Pfalzi kuurvürst Friedrich IV 1607. aastal Mannheimi kindlustuse. 1820. aastal rajati sinna kaubapunkt, mis sai nime Baieri kuninga Ludwig I järgi. 1859. aastal sai asula linnaõigused. Ludwigshafenis on BASF-i peakorter. Ludwigshafenis on sündinud Helmut Kohl. Ludwigshafenil on kuus sõpruslinna: Register of German municipalities (2022), vaadatud 7.10.2023. Ludwigshafeni koduleht
Ebba Brahe

Ebba Brahe (16. märts 1596 – 5. jaanuar 1674 Stockholm) oli Rootsi õukonnadaam. Aastal 1652 asutas ta Jakobstadi linna ja andis sellele rootsikeelse nime oma hiljuti surnud abikaasa Jakob De la Gardie järgi. Ta oli abielus Jakob De la Gardie'ga. Abielust sündisid Axel Julius De la Gardie, Magnus Gabriel De la Gardie, Christina Catharina De la Gardie. Ebba Maria De la Gardie (1657–1697; Rootsi poetess)
Beata Brahe

Beata (Margareta) Brahe (1583–1645) oli Rootsi aadlidaam, Visingsborgi krahvinna. Ta oli abielus Gustaf Stenbockiga (1575–1629). Abielust sündisid Gustaf Otto Stenbock, Erik Stenbock
Annoboni keel

Annoboni keel (omakeelne nimetus fá d'Ambô või fla d'Ambu või fa d'Ambu) on portugali kreoolkeel, mida kõneldakse põhiliselt Ekvatoriaal-Guineas Annobóni saarel. Kõnelejate arv oli 2010. aasta andmetel Ekvatoriaal-Guineas 5000(1999. aasta andmetel 2500 (Annobóni saarel 2000, Bioko saarel Malabos 500 Annobónilt väljarännanute järglast, mujal üksikud), maailmas kokku 3100 (seda kõneldakse veel Hispaanias)). Kõnelejad on põhiliselt Angola päritolu aafriklaste, hispaanlaste ja portugallaste segaverelised järeltulijad. Keele kood on standardi ISO 639-2 järgi cpp (muud portugali keele põhised kreoolkeeled) ja standardi ISO 639-3 järgi fab. Seda keelt kõnelesid algselt portugallaste ja peamiselt São Tomé saarelt ja Angolast Annobóni saarele toodud orjataride järeltulijad. Seetõttu sisaldab ta portugali ja forro keele elemente. Keelele on mõju avaldanud ka Fernando Póo inglise kreoolkeel. Annoboni keel sarnaneb forro keelega. Keele ehitus langeb kokku forro keele ehitusega. Sõnavara langeb kokku 62,5% ulatuses. Kui Annobón läks Hispaania valdusse, laenas ta muuhulgas hispaanlastega sõlmitud segaabielude tõttu hispaania sõnu, mis moodustavad sõnavarast 10%. Hispaania ja portugali keele sarnasuse tõttu ei ole siiski kõikidel juhtudel võimalik vahet teha portugali keelest pärit sõnade ja hispaania laenude vahel. Keelele on iseloomulikud vokaalharmoonia ja toonisandhi. Võib-olla on olemas lühikeste ja pikkade vokaalide opositsioon. Arvsõnaline täiend järgneb põhisõnale. Ka määrsõnaline täiend järgneb põhisõnale. Seda peetakse bantu substraadi mõjuks. ojo mu dos 'minu kaks silma' oma di nei dos limpi 'nende kaks puhast kätt' lavulu dos mensaj 'need kaks raamatut' Annobóni saarel ja Bioko saarel kõneldava keele vahel on väikesed erinevused. Annoboni keelel ei ole kuskil ametliku keele staatust. Nagu mujalgi Ekvatoriaal-Guineas, on Annobóni saarel ametlikuks keeleks hispaania keel, mida kasutatakse halduses ja hariduses. Nii Annobónil kui ka Malabos on keel kasutusel kõigil elualadel, välja arvatud haldus ja haridus. Keele kasutamine on seotud kultuurilise identiteedi ja grupisolidaarsusega. Malabos õpivad paljud annoboni keele kõnelejad hispaania keelt, Annobónil õpitakse hispaania keelt vähem. Annobóni naised hispaania keelt hästi ei oska. Bioko saarel õpivad paljud Fernando Póo inglise kreoolkeelt. Katoliiklaste liturgiline keel on portugali keel. https://www.ethnologue.com/18/language/fab/
Naiivne hulgateooria

Naiivseks hulgateooriaks hakati 20. sajandi alguses nimetama 19. sajandi hulgateooriat, milles hulki moodustati ilma reegliteta või piiramatult. Ilmnenud vastuolude tõttu asendati see hiljem aksiomaatilise hulgateooriaga, milles hulkade moodustamine on aksioomidega reguleeritud. Näitena piiramatust hulkade moodustamisest tuuakse sageli Georg Cantori hulgadefinitsioon: "Hulga all mõistame oma kaemuse või oma mõtlemise teatud hästi eristatud objektide m (mida nimetama M-i elementideks) mis tahes kokkuvõtet M tervikuks." Lähemal vaatlusel ei ole see aga ümberlükkamatu (vt allpool). Piiramatu hulkade moodustamisega hulgateooria leidub aga Richard Dedekind ja Gottlob Fregel ning on varajasele hulgateooriale täiesti tüüpiline. Naiivseks nimetatakse säärast hulgateooriat sellepärast, et teatud juhtudel viib see vastuoludeni. Tuntud antinoomiad, mida nimetatakse ka loogilisteks paradoksideks, on järgmised: Kõigi ordinaalarvude hulk viib Burali-Forti paradoksini (1897, esimene avaldatud antinoomia). Kõigi kardinaalarvude hulk viib esimese Cantori antinoomiani (1897). Kõigi asjade hulk või kõigi hulkade hulk viib teise Cantori antinoomiani (1899). Kõigi niisuguste hulkade hulk, mis ei kuulu elemendina iseendasse, viib Russelli antinoomiani (1902). Felix Hausdorff räägib raamatu "Grundzüge der Mengenlehre" (Leipzig 1914) 1. lehekülje allmärkuses "naiivsest hulgamõistest". Beiträge zur Begründung der transfiniten Mengenlehre. – Mathematische Annalen, kd 46, lk 481. Veebiversioon
Olenivka

Olenivka (ukraina keeles Оленівка) on mitme asula nimi Ukrainas Alevid Olenivka, alev Donetski oblastis Bahmuti rajoonis Olenivka, alev Donetski oblastis Volnovahha rajoonis Külad /.../
Brüggen

Brüggen oli Vestfaali päritolu aadlisuguvõsa. 16. sajandil sai Felix Brüggen Liivi ordule osutatud teenete eest Kuramaa kubermangus asuva mõisa. 1620 kanti Brüggenid Kuramaa rüütelkonna aadlimatriklisse. Brüggenid on kantud ka Liivimaa rüütelkonna aadlimatriklisse. Suguvõsale kuulusid eri aegadel Eesti alal Karula mõis, Kaagjärve mõis. Karula mõisasse rajas suguvõsa 1830. aastatel Karula mõisa Brüggenite kalmistu. Ernst von der Brüggen (1639–1713), Kuramaa hertsogiriigi kantsler 1709
Olenivka (Volnovahha rajoon)

Olenivka on alev Ukrainas Donetski oblastis, 20,5 km kaugusel Donetski keskusest lõunaedelas. Olenivka asutati 1840. aastal, alevi õigused alates 1938. aastast. Asula kõrgus merepinnast on 216 meetrit. Donbassi sõja ajal, 2014. aasta 24. augustil võtsid valitsusvastased relvajõud asula oma kontrolli alla. 2016. aasta 27. aprilli esimesel poolel tulistati asula juures, mõne meetri kaugusel vaenupoolte vahelisest demarkatsioonest asuvat kontrollpunkti raskerelvadest. Hukkus vähemalt neli inimest, sealhulgas lapseootel naisterahvas, paljud inimesed said haavata. Статистичний збірник «Чисельність наявного населення України» на 1 січня 2017 року Танки бойовиків вийшли з Донецька і наступають на Оленівку "Ukraine Separatists Say Five Killed On Front Line". Vabadusraadio. 27. aprill 2016. Vaadatud 27.04.2016. "At least four civilians killed at checkpoint in eastern Ukraine". af.reuters.com. Reuters. 27. aprill 2016. Originaali arhiivikoopia seisuga 13.05.2016. Vaadatud 27.04.2016. "Ukraine conflict: Four civilians killed in army shelling, say rebels". www.bbc.com. BBC News. 27. aprill 2016. Vaadatud 27.04.2016. "OSCE: 4 civilians died in attacks on Elenivka checkpoint in Donbas". 112 Ukraine. 27. aprill 2016. Originaali arhiivikoopia seisuga 1. juuli 2016. Vaadatud 27. aprillil 2016. According to preliminary data, three cars were damaged, a number of people received injuries  Olenivka (Volnovahha rajoon) – pildid, videod ja helifailid Wikimedia Commonsis
Dmitri Nadjožnõi

Dmitri Nadjožnõi (vene Дмитрий Николаевич Надежный; 5. november (24. oktoober vkj) 1873 – 22. veebruar 1945 Moskva) oli Nõukogude Venemaa ja Nõukogude Liidu väejuht (kindralleitnant). Ta osales nii esimeses maailmasõjas kui ka Venemaa kodusõjas, samuti Eesti vabadussõjas, olles põhjarinde ja läänerinde juhataja. Põhjarinde juhataja oli ta 26. novembrist 1918 kuni 19. veebruarini 1919. Läänerinde juhataja oli ta 19. veebruarist 1919 kuni 22. juulini 1919. Lühikest aega (17. oktoober – 17. november 1919) oli ta Vene SFNV 7. armee juhataja.
Ebba Månsdotter (Lilliehöök)

Ebba Månsdotter (Lilliehöök) (13. jaanuar 1529 Västergötland – 29. september 1609) oli Rootsi aadlidaam, maaomanik. Tal oli mitmeid tiitleid, näiteks Gräfsnäsi paruness. Tema abikaasa oli Sten Eriksson Leijonhufvud (1518–1568). Abielust sündisid Brita Leijonhufvud (surnud 1611), Edla Lewenkopf (1552–1586). Ebba oli Lewenhaupti aadlisuguvõsa esiema.
Fabian Reinhold von Stackelberg

Fabian Reinhold von Stackelberg (? – ?) oli Rootsi sõjaväelane (kapten), Taagepera mõisnik. 1690. aastatel Rootsi Liivimaa kindralkubermangu Pärnu ja Tartu majandusasehaldur, . Fabian Reinhold von Stackelberg sündis Stackelbergide Kambja liini Otto von Stackelbergi (suri 1689) peres. Ta oli Stackelbergide Taagepera haru esiisa. Tema abikaasa oli Justina Elisabeth von Patkul. Abielust sündis Fabian Adam von Stackelberg (1708–1767), Liivimaa Eesti ala majandusasehaldur, Kavastu ja Taagepera mõisnik. Transehe-Roseneck, Astaf von: Fabian Reinhold von Stackelberg, Genealogisches Handbuch der livländischen Ritterschaft, Bd.: 2, Görlitz, ca. 1935 seite 937 Transehe-Roseneck, Astaf von: Haus Wagenküll, Genealogisches Handbuch der livländischen Ritterschaft, Bd.: 2, Görlitz, ca. 1935, seite 932
Eesti Laul 2017

"Eesti Laul 2017" oli üheksas "Eesti Laulu" võistlus ja 24. Eurovisiooni lauluvõistluse Eesti eelvoor. Poolfinaalid peeti 11. ja 18. veebruaril Eesti Televisiooni stuudiotes. Finaal toimus 4. märtsil 2017 Saku Suurhallis. Võistluse võitja esindas Eestit 62. Eurovisiooni lauluvõistlusel Ukraina pealinnas Kiievis. Laul tuli 11. mail 2017 peetud 2. poolfinaalis 14. kohale ja finaali ei pääsenud. 1. poolfinaal toimus 11. veebruaril 2017. Saatejuhid olid Marko Reikop ja Elina Netšajeva. Esimese poolfinaali žüriisse kuulusid Metsakutsu, Kadri Voorand, Niko Nykänen, Eva Palm, Jüri Pihel, Maia Vahtramäe, Sten Teppan, Aleksandr Žedeljov, Ingrid Kohtla, Meisterjaan ja Allan Roosileht. Edasi pääsesid Elina Born, Ivo Linna, Lenna Kuurmaa, Karl-Kristjan & Whogaux feat. Maian. Teisest voorust pääses viiendana edasi Ariadne. 2. poolfinaal toimus 18. veebruaril 2017. Saatejuhid olid Marko Reikop ja Elina Netšajeva. Toimus 4. märtsil 2017 Saku Suurhallis Saatejuhid Märt Avandi ja Ott Sepp Teises voorus osalesid I voorus kolm enim punkte kogunud laulu. Võitja kuulutati välja telefonihääletuse tulemuse põhjal. "Selgusid Eesti Laul 2017 esimesed viis finalisti". Postimees. 11.2.2017. Vaadatud 22.4.2017 Lauluvõistluse veebileht Eesti Rahvusringhäälingu veebis
Väike-Rakvere tänav

Väike-Rakvere tänav on tänav Narva Sutthoffi linnaosas. Algab Jõesuu tänavalt, kulgeb lääne poole, ristub Tapamaja tänavaga, pöörab lõuna poole Tapamaja tänava jätkuna ja lõpeb Rakvere tänavaga ristudes. Tänava pikkus on 510 m. Enne teist maailmasõda oli olemas ainult tänava lõunapoolne osa (mis on praegu Tapamaja tänava jätk). 1912. aasta linnaplaanil on selle tänavalõigu nimi Uus-Tapamaja tänav, 1929. ja 1940. aasta linnaplaanidel Tapamaja tänav. Enne 1990. aastaid kandis tänav vene keeles nime улица А.Юханова. Tänav sai Nõukogude ajal nime Nõukogude Liidu kangelase Aleksei Juhhanovi järgi. 1. septembrist 2023 kannab praegust nime. Об уточнении перечня улиц г.Нарва и пос. Нарва-Йыэсуу. Решение Нарвского городского Совета народных депутатов №72 от 02.03.1982
Plutomurus ortobalaganensis

Plutomurus ortobalaganensis on sügavaimalt koopast leitud maismaaloom, kes avastati Kruberi koopa sissepääsust 1980 meetrit sügavamalt. Tegemist on ilma silmade ja tiibadeta hooghännalisega. Avastus tehti 2010. aastal CAVEX-i ekspeditsiooni käigus. Nime on nad saanud Vana-Rooma allilmajumala Pluto järgi. Jordana, R.; Baquero, E.; Reboleira, S.; Sendra, A. (2012). "Reviews of the genera Schaefferia Absolon, 1900, Deuteraphorura Absolon, 1901, Plutomurus Yosii, 1956 and the Anurida Laboulbène, 1865 species group without eyes, with the description of four new species of cave springtails (Collembola) from Krubera-Voronya cave, Arabika Massif, Abkhazia". Terrestrial Arthropod Reviews, Volume 5, Issue 1 lk 35-85. Vaadatud 29. aprill 2016.{{netiviide}}: CS1 hooldus: mitu nime: autorite loend (link) Sendra, A.; Reboleira, A. S. P. S (2012). "The world's deepest subterranean community - Krubera-Voronja Cave (Western Caucasus)". International Journal of Speleology 42 (2). USA. Vaadatud 29. aprill 2016.{{netiviide}}: CS1 hooldus: mitu nime: autorite loend (link) Christopher Terrell Nield (26. aprill 2016). "Christopher Terrell Nield: milliseid olendeid võib kohata retkel maakera südamesse?". Postimees. Veel sügavamale. Vaadatud 29. aprill 2016. CAVEX expedition 2010.
Fabian von Wrangell

Fabian von Wrangel(l) (10. september 1614 Sikeldi mõis – 27. oktoober 1689) oli Rootsi sõjaväelane (kapten), rüütelkonnategelane, mõisnik. 1663–1667 oli ta Eestimaa rüütelkonna peamees. Eesti alal omas ta Varangu, Imastu ja Räsna mõisat. Ta maeti 1690. aasta veebruaris Tallinna Oleviste kirikusse. Ta abiellus 1638. aastal Maidla mõisast pärit Dorothea Bremeniga (surnud 1651), kes jättis talle pärandiks Mäetaguse mõisa. 1653. aastal abiellus ta Idavere mõisast pärit Anna Dorothea von Lodega (surnud 1661). Esimesest abielust sündisid 5 tütart ja 2 poega, teisest 3 poega ja kaksikutest tütred. Laste seas olid Helmich von Wrangell, Otto Fabian von Wrangell, Fabiana Helena Renata von Wrangell.
Siselõugsete loend

Siin on loetletud siselõugsete liike ja teisi taksoneid. # A B C D E F G H I J K L M N O P Q R S Š Z Ž T U V W Õ Ä Ö Ü X Y Campodea plusiochaeta' harkhännalised (Diplura), selts hooghännalised (Collembola), selts kerashooghändlased (Sminthuridae), sugukond Plutomurus ortobalaganensis, sgk Tomoceridae Podura aquatica, sgk Poduridae roheline jalghänd (Sminthurus viridis), sgk kerashooghändlased tõukjalalised (Protura), selts tõukjalg (Eosentomon armatum), sgk Eosentomidae .
Gabriel Gustafsson Oxenstierna

Gabriel Gustafsson Oxenstierna (15. juuni 1587 – 27. november 1640) oli Rootsi riigitegelane. Ta sündis kas Rootsis Tyresös või Tallinnas. Tema isa oli Rootsi riigitegelane Gustaf Gabrielsson Oxenstierna 1633–1640 oli ta Svea õuekohtu president. 1634–1640 oli ta Rootsi riigidrots. Tema esimene abikaasa oli Märta Bielke (1585–1620). Teine abikaasa oli Margareta Bielke. 1631 abiellus ta vabapreili Brita De la Gardie'ga (1581–1645).
Goswin von Velmede

Goswin von Velmede oli 15. sajandil tegutsenud Liivi ordu ametnik (komtuur). enne 1424 Lihula komtuur 1424–1429 Tallinna komtuur 1429–1432 Sigulda komtuur 1432–1433/1434 Viljandi komtuur
Hildebrand von Lenthe

Hildebrand von Lenthe oli 14. sajandil tegutsenud Liivi ordu ametnik (komtuur ja foogt) 1343–1345 Põltsamaa foogt 1347 Võnnu foogt 1348 Tallinna komtuur 1349 Miitavi komtuur
Gotthard von Manteuffel (1690–1763)

Gotthard Johann von Manteuffel (1690–1763) oli Eestimaa maanõunik, mõisnik. Ta oli muu hulgas Muuga, Kiltsi, Palvere, Liivi, Pajaka, Puurmani, Jõgeva mõisa omanik. Ajavahemikul 1756–1763 rajas ta Puurmani mõisa lähedal Kursi kiriku juurde Manteuffeli kabeli. 1759. aastal sai ta riigikrahviks. Gotthard Johann Zöge von Manteuffel sündis 1690. aastal Tallinnas Toompeal. Tema isa oli Rootsi ooberst Andreas Zöge von Manteuffel (1665–1706). Temast sai Eestimaa maanõunik ja paljude mõisate omanik. Pärimisjärgselt kuulusid talle Muuga, Kiltsi, Palvere, Ravila, Liivi ja Pajaka mõis ning Riia lähistel Goldina ja Zoegenhof. Pärast abiellumist lisandusid Puurmani, Härjanurme ja Pakaste mõisa ning hiljem ostis Manteuffel juurde ka veel Jõgeva mõisa. Nendest neljast moodustas Gotthard Johann 1756. aastal Manteuffelite majoraatmõisa. Rendilepingu alusel oli Manteuffel ka Tallinna toomkirikule kuulunud Mõigu lauamõisa haldaja. Lisaks oli mehel majad Toompeal praeguse Toom-Kooli 13 alal, praeguse balletikooli kohal ja Toomkiriku kõrval Rahukohtu tänav 1. Väljapaistvate saavutuste eest annetas Saksa-Rooma keiser Franz I ja Venemaa keisrinna Jelizaveta Petrovna Gotthard Johann Zöge von Manteuffelile 1759. aastal riigikrahvi tiitli ning perekond sai endale krahvivapi. Lisaks loobus mees edaspidiselt nimeosast Zöge, kasutades krahvitiitliga koos vaid nime Manteuffel. Samal aastal lasi krahv Gotthard Johann von Manteuffel Tallinna toomkirikusse ehitada perekonna looži ning majoraadi peamõisa, Puurmani lähistele Kursi kirikusse perekonna kabeli. Krahv Gotthard Johann suri 1763. aasta hilissügisel Puurmanis. Ta sängitati Kursi kabeli hauakambrisse, kuid tõenäoliselt lasi abikaasa ta kümme aastat hiljem üle viia Mõigusse rajatud surnuaia vastvalminud suursugusesse Manteuffelite kabelisse. Tema abikaasa oli tallinlanna Margarethe Elisabeth von Güntersberg (1692–1780), kellega Gotthard Johann abiellus 1713. aastal. Abikaasa tõi perre kaasavarana Puurmani, Härjanurme ja Pakaste mõisa. Abielupaaril sündis 14 last: 6 poega ja 8 tütart. Poegadest vanim oli Andreas Gotthard von Manteuffel (1714–1768), kellest põlvneb krahvide Manteuffelite Liivimaa haru. Kolmas poeg, Karl Reinholdist sai aga Ravila krahvi, kirjamees Peter August Friedrich von Manteuffeli isa. Abielust sündis ka Anna Margaretha Zöge von Manteuffel. Pärast Gotthard Johanni surma eraldas lesk Mõigu mõisast maa-ala Toomkiriku koguduseliikmete kalmistu loomiseks, kuhu ühena esimestest lasi ehitada Manteuffelite hauakambriga kabeli. Lisaks eraldas Margarethe Elisabeth Toompea majadekompleksist hooned tollel ajal aadlike rüütlikooliks kujunevale Toomkoolile. Marika Jürgenson "Saare mõisa Mannteuffellid", Menu Meedia, 2019 Gotthard von Manteuffel veebisaidil "BBLD - Baltisches biografisches Lexikon digital"
Hartwig II

Hartwig II (suri 3. novembril 1207) oli 1185–1190 ja de facto uuesti 1192–1207 Bremeni peapiiskop. Ta oli üks Liivimaa ristisõja algatajaid (inglise originator). Umbes 1186 asutas ta Üksküla piiskopkonna ja selle piiskopiks pühitses ta Meinhardi.
Alicia Vikander

Alicia Amanda Vikander (sündinud 3. oktoobril 1988 Göteborgis) on Rootsi filminäitleja ja tantsija. Ta alustas näitlejakarjääri Göteborgi ooperi lavastustes pisirolle mängides. Vikander on õppinud tantsu nii Rootsi Kuninglikus Balletikoolis Stockholmis kui ka Ameerika Balletikoolis New Yorgis. 2016. aastal võitis ta Gerda Wegeneri rolli eest filmis "Taani tüdruk" parima naiskõrvalosatäitja Oscari. Alicia Vikander andmekogus IMDb (inglise) Rob Haskell (14.12.2015). "Alicia Vikander: The Danish Girl Star Jumps Out of a Plane and Talks Overnight Fame". Vogue. Vaadatud 14.10.2017. Earthquake Bird andmekogus IMDb (inglise)  Alicia Vikander – pildid, videod ja helifailid Wikimedia Commonsis Alicia Vikander andmekogus IMDb (inglise)
Joachim Heinrich von Oettingen

Joachim Heinrich von Oettingen (1726–1786) oli Eestimaa mõisnik. 1754 ostis ta Wrangellide suguvõsalt Koonu mõisa. 1758 müüs ta mõisa Fabian Friedrich Wickhorstile. Ta oli abielus Helena Dorothea von Anrepiga (1726–1816). Abielust sündisid Franz Georg von Oettingen (1757–1832), Anna Elisabeth von Oettingen (1763–1825), Helene Elisabeth von Oettingen (1759–1827). https://web.archive.org/web/20160429125106/http://www.eha.ee/fondiloend/frames/fond_prop.php?id=3173 (vaadatud 29.04.2016)